ཝང་ཅན་ཅོན་གྱིས་ནན་གྱིས་བསྟན་དོན།ཀུན་སྤྱོད་འཛུགས་སྐྲུན་མཁྲེགས་གཏོར་བྱ་བ་བཟང་བོར་བསྒྲུབ་པ་དང་།ཀུན་སྤྱོད་འཛུགས་སྐྲུན་དེ་དབུལ་ཐར་མཁྲེགས་གཏོར་གོ་རིམ་ཧྲིལ་བོའི་ཁྲོད་ཁྱབ་པར་བྱེད་པ།དབུལ་ཐར་མཁྲེགས་གཏོར་གྱི་ཀུན་སྤྱོད་འཛུགས་སྐྲུན་ལོའི་བྱ་འགུལ་མི་འགྱངས་པར་སྤེལ་རྒྱུ་ཡིན་པའི་ཐོག་མའི་བསམ་འདུན་མི་བརྗེད་པ་དང་འགན་འཁྲི་སེམས་སུ་བརྟན་པོར་འཛིན་པའི་བརྗོད་དོན་སློབ་གསོ་གཉིས་ཟུང་འབྲེལ་བྱེད་པ།དབུལ་ཐར་མཁྲེགས་གཏོར་ཁྲོད་ཀྱི་ཚུལ་མིན་སྤྱོད་ཚུལ་གཏན་ནས་ཡོ་བསྲང་བྱེད་པ།ལྷག་པར་དུ་དོན་འཁྱོལ་མི་བྱེད་པའི་བྱ་བ་དང་འགན་འཁྲི་རྩད་གཅོད་མི་བྱེད་པའི་མི་སྣ་ལ་དོ་སྣང་དང་དམ་འཛིན་བྱས་ནས།གཟབ་ནན་གསུམ་དང་དོན་དམ་གསུམ་གྱི་ཚད་གཞི་བཀོལ་ནས་དབུལ་ཐར་མཁྲེགས་གཏོར་བྱ་བ་བཟང་བོར་བསྒྲུབ་དགོས།རིམ་པ་སོ་སོའི་འགོ་ཁྲིད་ལས་བྱེད་པས་གནད་འགག་གྲངས་ཉུང་གི་ནུས་པ་འདོན་སྤེལ་བྱེད་པ་དང་།འགོ་ཁྲིད་དེ་གཞི་རིམ་དུ་སྐྱོད་པ་དང་སྤྱོད་ཚུལ་བསྒྱུར་བ།འབྲེལ་འདྲིས་ས་གནས་སུ་ལྟ་ཞིབ་ཐེངས་མང་བྱས་ནས།གོང་རིམ་གྱིས་འོག་རིམ་ལ་སྣེ་ཁྲིད་བྱེད་པ་དང་།མིག་དཔེ་སྟོན་དགོས།ཧྲུའུ་ཅི་དང་པོ་དང་སྡེ་སྡོད་བྱ་བའི་རུ་ཁག་གཞི་རིམ་དུ་སྐྱོད་པ་དང་།མང་ཚོགས་དང་འབྲེལ་འདྲིས་བཟང་བོ་དང་བྱ་བ་བཟང་བོར་བསྒྲུབ་ནས།འགུལ་སྐྱོད་དངོས་ལ་བརྟེན་ནས་དབུལ་ཕོངས་མང་ཚོགས་དབུལ་ཐར་ཕྱུག་བསྒྱུར་བྱེད་པ་དང་འབྱོར་འབྲིང་ལམ་དུ་བསྐྱོད་པར་རོགས་རམ་བྱེད་དགོས་ཟེར།